
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					

R E P U B L I K A  H R V A T S K A 

R J E Š E N J E

	Trgovački sud u Zadru, OIB:39670464653, po sutkinji Ani Markač, u skraćenom stečajnom postupku nad dužnikom NOGOMETNI KLUB "ŠUBIĆEVAC", Šibenik, Josipa bana Jelačića 0, OIB:66201301968, postupajući po čl. 433. Stečajnog zakona (Narodne Novine broj 71/15), dana 16. rujna 2016.,

r i j e š i o  j e

            Obustavlja se skraćeni stečajni postupak nad dužnikom NOGOMETNI KLUB "ŠUBIĆEVAC", Šibenik, Josipa bana Jelačića 0, OIB:66201301968.

Obrazloženje

Postupajući po zahtjevu Financijske agencije, RC Split, Podružnica Šibenik od 21. ožujka 2016. oglasom ovog Suda od 16. svibnja 2016. pozvani su članovi uprave da dostave prokazni popis imovine i vjerovnici da u roku od 45 dana predlože otvaranje postupka. 
U propisanom roku prijedlog za otvaranje stečajnog postupka podnijela je Republika Hrvatska, Ministarstvo unutarnjih poslova, Policijska uprava šibensko-kninska, zastupana po Županijskom državnom odvjetništvu u Šibeniku, navodeći da ima tražbinu prema dužniku u iznosu od 105.668,49 kn, a što da je razvidno iz rješenja Općinskog suda u Šibeniku, Ovrv-33/13 od 14. siječnja 2013. 
Kako nisu ispunjene pretpostavke za otvaranje i zaključenje skraćenog stečajnog postupka propisane čl. 431. Stečajnog zakona jer Republika Hrvatska, Ministarstvo unutarnjih poslova, Policijska uprava šibensko-kninska, podnijela prijedlog za otvaranje stečajnog postupka nad ovim dužnikom, pri čemu je ista učinila vjerojatnim postajanje svoje tražbine prema istom/dužniku dostavom gore navedene dokumentacije, to je skraćeni stečajni postupak valjalo obustaviti primjenom odredbe čl. 433. Stečajnog zakona. 
Po pravomoćnosti rješenja o obustavi odgovarajućom primjenom općih odredbi stečajnog postupaka ovog zakona donijet će se rješenje o pokretanju prethodnog postupka odnosno otvaranju stečajnog postupka. 
Stoga je odlučeno kao u izreci. 

U Zadru 16. rujna 2016.

Za točnost otpravka – ovlaštena službenica 						Sutkinja
Merlina Klišmanić 								Ana Markač, v.r.


UPUTA O PRAVNOM LIJEKU:  
Protiv ovog rješenja dopuštena je žalba u roku od 8 dana. Žalba se podnosi ovom sudu u 2 primjerka za Visoki trgovački sud Republike Hrvatske u roku od 8 dana od dana dostave rješenja. 






Dostaviti: 
· FINA, RC Split, Podružnica Šibenik
· RH po ŽDO u Šibeniku 
· stečajnom dužniku 
· e-oglasna ploča
· u spis.
· nakon pravomoćnosti rješenja spis dostaviti u Referadu 2






